Ma dud zur Millisch Millischsairebagdearie odder Lab odder aa beides dezu, damit se gerinnt un sisch di Molge vun de feschde Ådeile drennt. Dånn kummt-s in e Duch un di Molge wärd abdrobfe geloßt. Bei da induschdrielle Herschdellung verwendt ma dodefia e Zendrifug. Da Keesebruch, wie ma zu demm sescht, was iwwarisch bleibt, wärd duajsch e Sieb gedriggd. Dånn kummt noch Såhne dezu, je nochdemm wie viel Fedd ma drin hawwe will. Des sin normalerweis 10, 20 odder 40 Brozent.